ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670025192

ขอความช่วยเหลือแก้ไขปัญหา กรณีได้รับกลิ่นเหม็นรบกวนจากรถจัดเก็บขยะมูลฝอยจอดรถคัดแยกขยะ บริเวณ ด้านหน้าธนาคารกสิกรไทย สาขานานาเหนือ ซอย 3 เขตวัฒนา กรุงเทพมหานคร จุดสังเกตอยู่ตรงข้ามกับธนาคารกรุงไทย สาขานานาเหนือ เนื่องจากผู้ร้องแจ้งว่าพบเห็นว่ามีเจ้าหน้าที่ที่จัดเก็บขยะ ของสำนักงานเขตวัฒนา ได้นำรถจัดเก็บขยะมาจอดบริเวณด้านหน้าธนาคารกสิกรไทย สาขานานาเหนือ เพื่อทำการคัดแยกขยะ ประเภท ขวดพลาสติก นำไปจำหน่ายต่อโดย ผู้ร้องแจ้งว่าตนเองได้เดินทางไปที่บริเวณดังกล่าวเพื่อไปกดเงินที่ธนาคาร มักจะได้รับกลิ่นเหม็นรบกวน และพบเห็นรถคันดังกล่าวมาจอดเป็นประจำทุกวัน ตั้งแต่ช่วงเวลาประมาณ 23.30 น. เป็นต้นไป ซึ่งในบางครั้งรถจอดจนถึงช่วงเวลาประมาณ 04.00 น. ซึ่งส่งกลิ่นเหม็นรบกวนไปทั่วบริเวณ สร้างความเดือดร้อนเป็นอย่างมาก อีกทั้งประชาชนและนักท่องเที่ยวที่สัญจรผ่านไป-มาบริเวณดังกล่าว ก็ได้รับผลกระทบจากกลิ่นเหม็นรบกวนเช่นเดียวกัน เบื้องต้น ผู้ร้องเคยแจ้งไปยังหมายเลขสายด่วนกรุงเทพมหานคร 1555 ระยะเวลาที่พบเห็นและประสบปัญหามาประมาณ 2-3 เดือน ประกอบกับผู้ร้องประสงค์ให้เจ้าหน้าที่ที่จัดเก็บขยะมีการเคลื่อนย้ายรถจัดเก็บขยะมูลฝอย ไปทำการคัดแยกขวดพลาสติกที่บริเวณอื่นที่ไม่ค่อยมีผู้คน จึงประสงค์ให้ทางหน่วยงานที่เกี่ยวข้องดำเนินการตรวจสอบและแก้ไขปัญหาดังกล่าว เพื่อช่วยบรรเทาความเดือดร้อนให้แก่ผู้ร้องและประชาชนในพื้นที่ต่อไป 


 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata